CELEX: 62013CN0295
Language: sk
Date: 2013-05-28 00:00:00
Title: Vec C-295/13: Návrh na začatie prejudiciálneho konania, ktorý podal Landgericht Darmstadt (Nemecko) 28. mája 2013 — Advokát H., správca konkurznej podstaty G.T. GmbH/H. K.

3.8.2013   
            
            
               SK
            
            
               Úradný vestník Európskej únie
            
            
               C 226/4
            
         Návrh na začatie prejudiciálneho konania, ktorý podal Landgericht Darmstadt (Nemecko) 28. mája 2013 — Advokát H., správca konkurznej podstaty G.T. GmbH/H. K.
   (Vec C-295/13)
   (2013/C 226/07)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Darmstadt
   
      Účastníci konania pred vnútroštátnym súdom
   
   
      Žalobca: Advokát H., správca konkurznej podstaty G.T. GmbH
   
      Žalovaný: H. K.
   
      Prejudiciálne otázky
   
   na výklad článku 1 ods. 2 písm. b), článku 5 bodu 1 písm. a) a b) a článku 5 bodu 3 Dohovoru o právomoci a o uznávaní a výkone rozsudkov v občianskych a obchodných veciach (1) (ďalej len „dohovor“) a článku 3 ods. 1 nariadenia Rady (ES) č. 1346/2000 z 29. mája 2000 o konkurznom konaní (2) (ďalej len „nariadenie č. 1346/2000“)
   
               1.
            
            
               Sú súdy členského štátu, na ktorého území bolo začaté konkurzné konanie o majetku dlžníčky, príslušné na rozhodovanie o žalobe správcu konkurznej podstaty proti konateľovi dlžníčky o náhradu platieb, ktoré boli poskytnuté po vzniku platobnej neschopnosti spoločnosti alebo po zistení jej predlženia?
            
         
               2.
            
            
               Je súd členského štátu, na ktorého území bolo začaté konkurzné konanie o majetku dlžníčky, príslušný na rozhodovanie o žalobe správcu konkurznej podstaty proti konateľovi dlžníčky o náhradu platieb, ktoré boli poskytnuté po vzniku platobnej neschopnosti spoločnosti alebo po zistení jej predlženia, ak konateľ nemá bydlisko v inom členskom štáte Európskej únie, ale v zmluvnom štáte dohovoru?
            
         
               3.
            
            
               Spadá žaloba podľa bodu 1 pod článok 3 ods. 1 nariadenia č. 1346/2000?
            
         
               4.
            
            
               V prípade, že článok 3 ods. 1 nariadenia č. 1346/2000 nezahŕňa žalobu podľa bodu 1 a/alebo príslušnosť súdu sa v tomto ohľade nerozširuje na konateľa s bydliskom v zmluvnom štáte dohovoru:
               Ide o konkurznú vec v zmysle článku 1 ods. 2 písm. b) dohovoru?
            
         
               5.
            
            
               V prípade kladnej odpovede na štvrtú otázku:
               
                           a)
                        
                        
                           Je súd členského štátu, na ktorého území má dlžníčka sídlo, príslušný na rozhodovanie o žalobe podľa bodu 1 v súlade s článkom 5 bodom 1 písm. a) dohovoru?
                           
                                       α)
                                    
                                    
                                       Ide v prípade predmetu žaloby podľa bodu 1 o zmluvný nárok v zmysle článku 5 bodu 1 písm. a) dohovoru?
                                    
                                 
                                       ß)
                                    
                                    
                                       Ide v prípade predmetu žaloby podľa bodu 1 o nárok zo zmluvy o poskytnutí služieb podľa článku 5 bodu 1 písm. b) dohovoru?
                                    
                                 
                     
                           b)
                        
                        
                           Ide v prípade predmetu žaloby podľa bodu 1 o mimozmluvnú zodpovednosť, alebo o zodpovednosť, ktorá zodpovedá mimozmluvnej zodpovednosti, alebo o nároky z takej zodpovednosti, ktoré tvoria predmet konania v zmysle článku 5 bodu 3 dohovoru?
                        
                     
         
      (1)  Ú. v. EÚ L 147, 2009, s. 5.
   
      (2)  Ú. v. ES L 160, s. 1; Mim. vyd. 19/001, s. 191.